Държавен вестник, бр. 49, 2003 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  49
2.  посредниците, регистрирали посредничес-
ки договори по чл. 30 и 35;
3. посредниците, чиято регистрация за извър-
шване на посредническа дейност е прекратена.
Г л а в а  т р е т а
ИЗВЪРШВАНЕ НА ПОСРЕДНИЧЕСКА
ДЕЙНОСТ
Раздел I
Общи правила
Чл. 19. (1) Посредникът може да ползва
информация от Агенцията по заетостта за тър-
сенето и предлагането на пазара на труда.
(2) Посредникът може да предоставя инфор-
мация на Агенцията по заетостта за лицата,
търсещи работа, и за работните места, предла-
гани от работодателите.
(3) Предоставянето и използването на ин-
формацията относно данни за работодателите,
свободните работни места и търсещите работа
лица се извършват при запазване на поверител-
ния є характер.
Чл. 20. (1) За извършване на посредническа
дейност по наемане на работа се изисква завър-
шено средно или висше образование.
(2) За извършване на  посредническа дей-
ност по наемане на работа на моряци се изиск-
ва и трудов стаж не по-малко от една година в
областта на морския транспорт.
Чл. 21. (1) Лицата по чл. 3 осигуряват необ-
ходимата материално-техническа база за из-
вършване на посредническа дейност по наема-
не на работа.
(2) Материално-техническата база включва
подходящо помещение за предоставяне на ус-
лугите, офис обзавеждане, компютърна и ко-
пирна техника, телефон и факс.
Чл. 22. (1) Удостоверението за регистрация
за извършване на посредническа дейност се
поставя на видно място в офиса на посредника.
(2) При реклама и/или публикуване на обя-
ви за работа посредникът обявява номера, под
който е регистриран за извършване на посред-
ническа дейност, срока на регистрацията и но-
мера на регистрирания посреднически договор
за наемане на работа.
Чл. 23. (1) За извършване на посредническа
дейност по наемане на работа посредникът
сключва посреднически договор със:
1. търсещите работа лица;
2. работодатели, включително корабособст-
веници (оператори).
(2) Посредническият договор между посред-
ника и търсещото работа лице съдържа:
1. данни за посредника и за търсещото рабо-
та лице;
2. права и задължения на лицата по т. 1;
3. срок на договора;
4. цена на предоставената посредническа
услуга;
5. условия за предсрочно прекратяване на
договора;
6. отговорност на лицата по т. 1 при неиз-
пълнение.
Чл. 24. Посредникът води регистър на лица-
та, които е устроил на работа, и го представя
при поискване на контролните органи.
Чл. 25. (1) Посредникът предоставя на тър-
сещите работа лица информация за свободните
работни места и за съответните длъжности,
която съдържа:
1. изискванията към кандидата за работа—
професионална и физическа пригодност;
2. условията на труд;
3. предлаганото възнаграждение;
4. условията за социално и здравно осигуря-
ване, застраховане;
5. необходимите познания по езика на прие-
мащата държава;
6. други специфични изисквания.
(2) Посредникът предоставя услуги за под-
бор на работна сила по искане на работодателя.
Чл. 26. (1) При изменение и/или допълнение
на документите, послужили като основание за
регистрация, както и при промяна на адреса на
офиса за извършване на посредническа дейност
посредникът уведомява Агенцията по заетост-
та в срок 10 дни от настъпване на изменението
и/или допълнението.
(2) В срока по ал. 1 посредникът уведомява
Агенцията по заетостта и Изпълнителна аген-
ция “Главна инспекция по труда” за откриване-
то на представителства в населени места извън
мястото на съдебната му регистрация.
Раздел II
Посредническа дейност по наемане
на работа в Република България
Чл. 27. Посредникът предоставя посредни-
чески услуги на търсещите работа лица по заяв-
ки на работодатели за сключване на договори,
съгласно разпоредбите на Кодекса на труда и
другите нормативни актове в областта на тру-
довото законодателство, както и при условията
и по реда, регламентирани в международен
договор  за обмен  на работна сила, по който
Република България е страна.
Чл. 28. В края на всяко тримесечие посред-
никът представя в Агенцията по заетостта ин-
формация за регистрираните и устроените на
работа лица по форми и показатели, утвърде-
ни от изпълнителния директор на  Агенцията
по заетостта.
Раздел III
Посредническа дейност по наемане
на работа в чужбина
Чл. 29. (1) Посредникът осигурява работа
на българските граждани в чужбина съобраз-
но действащото законодателство на приема-
щата държава и/или при условията и по реда,